Mūsų Kretinga

Ankstyvojo skaitymo užsiėmimas „Pupų sodas“
2025-10-10 10:30 - 11:30, 2025-10-03 10:30 - 11:30 (Europe/Vilnius) | Kretingos rajono savivaldybės M. Valančiaus viešoji biblioteka, J. K. Chodkevičiaus g. 1B, Kretinga, 97130, Lietuva
Ankstyvojo skaitymo užsiėmimas „Pupų sodas“ kviečia 1–2 metų vaikučius patirti pasaką per įvairius pojūčius: pamatyti, išgirsti, užuosti, paliesti. Žaisdami patirsime smagių nuotykių ir auginsime draugystę su knyga.
Skaitydami vaikams ir su vaikais turtiname jų kalbą ir vaizduotę.
Registracija į užsiėmimus TIK užpildžius registracijos formą: https://forms.office.com/e/rU47USLYur
Informacija telefonu +370 445 78 985 (telefonu registracija nevykdoma).
Projektą finansuoja Lietuvos kultūros taryba ir Kretingos rajono savivaldybė.

Susitikimas su rašytoja Kotryna Zyle Kūlupėnuose
2025-10-10 10:00 - 11:00 | Kretingos rajono savivaldybės M. Valančiaus viešoji biblioteka, J. K. Chodkevičiaus g. 1B, Kretinga, 97130, Lietuva
Kviečiame į susitikimą su rašytoja Kotryna Zyle Kūlupėnų bibliotekoje. Tai puiki proga gyvai pabendrauti su autore, išgirsti apie tai, kaip gimsta paslaptingos istorijos, kur slepiasi mitologinės būtybės ir kaip žodžiai virsta iliustruotomis knygomis.
Apie Kotryną Zylę
Kotryna Zylė – rašytoja, iliustruotoja ir grafikos dizainerė. Ji yra vizualinės komunikacijos studijos „Prim Prim“ kūrybos vadovė, Lietuvos grafinio dizaino asociacijos bei tarptautinės IBBY narė, viena iš literatūros festivalio „Vaikų knygų sala“ sumanytojų ir organizatorių.
Jos kūrybinį kelią pradėjo susidomėjimas lietuvių mitologija, įkvėpusi pirmąją knygą vaikams „Milžinas mažylis“ (2014). Vėlesni leidiniai – „Didžioji būtybių knyga“ (2016), „Sukeistas“ (2019), „Mažas kaip vabalėlis“ (2020), „Siela sumuštinių dėžutėje“ (2021) – sulaukė didelio pripažinimo, pelnė literatūrinius apdovanojimus ir buvo pastatyti teatro scenose.
Naujausias autorės kūrinys – romanas suaugusiesiems „Mylimi kaulai“ (2024), kuriame ji tyrinėja žmogaus santykių, atminties ir prietarų pasaulį. Greta rašymo K. Zylė dirba dizaino srityje – kuria vizualinius identitetus, už kuriuos yra pelniusi nacionalinių ir tarptautinių apdovanojimų.
—
Projekto „Pažintys. Rašantys“ renginys. Projektą finansuoja Lietuvos kultūros taryba ir Kretingos rajono savivaldybė.

—
Renginio metu bus fotografuojama ir filmuojama.
SVARBU. Jei nepageidaujate būti fotografuojami ir (ar) filmuojami arba nesutinkate su nuotraukų ir (ar) vaizdo medžiagos su Jumis viešinimu, prašome apie tai informuoti renginio organizatorių arba fotografą.

Jūratės Sučylaitės knygos „Vilkolakė“ pristatymas
2025-10-09 17:30 - 18:30 | Kretingos rajono savivaldybės M. Valančiaus viešoji biblioteka, J. K. Chodkevičiaus g. 1B, Kretinga, 97130, Lietuva
Kviečiame į naujausio Jūratės Sučylaitės poezijos rinkinio „Vilkolakė“ pristatymą. Poezijoje autorė nagrinėja etinius klausimus per individualias patirtis, jungdama mirties ir gyvenimo, prievartos ir laisvės, abejingumo ir pareigos bei kitus kontrastus.
Susitikimo metu kalbėsimės apie gyvenimą ir kūrybą, Jūratė Sučylaitė skaitys eilėraščius iš naujosios poezijos knygos „Vilkolakė“, renginyje dalyvaus dailininkas Romas Klimavičius, iliustravęs J. Sučylaitės esė knygą „Gelmių šviesa“, kartu su Jūrate sukūręs ne vieną jungtinį vizualiojo ir literatūros meno projektą. Susitikimo metu galėsime šiek tiek improvizuoti, kiekvienas parašyti po trumpą tekstą. Renginį praturtins kompozitoriaus Aloyzo Žiliaus muzika.
Apie autorę
Jūratė Sučylaitė gimė 1959 m, Panevėžyje, 1977m. baigė Panevėžio 2-ąją vidurinę mokyklą, 1985m. Kauno medicinos institutą, gydytoja psichiatrė, poezijos terapeutė. 2011m. apgynė socialinių mokslų daktaro disertaciją, nuo 1994 m. Lietuvos rašytojų sąjungos narė, 1998 m. laimėjo „ArtsLink“ stipendiją, stažavosi JAV Ajovos (Iowa) universiteto rašytojų programoje, apsakymai buvo išversti į kroatų kalbą, eilėraščiai – į kroatų, kartvelų, rusų, lenkų kalbas.
Nuo 2006 m. Jūratė Sučylaitė gyvena Klaipėdoje, dėsto Klaipėdos universitete, yra išleidusi septyniolika eseistikos, prozos, poezijos knygų, reikšmingiausios yra šios: „Gelmių šviesa“ (esė, 2022), „Imanuelio kelias“ (istorinis romanas apie filosofą Imanuelį Kantą, 2024). 2024 m. Jūratė apdovanota literatūrine Jono Aisčio premija už esė knygą „Gelmių šviesa“. Šiemet išleista nauja poezijos knyga „Vilkolakė“.
Jūratės Sučylaitės kūryboje atsispindi kelias į vidinę laisvę, pastangos nepalūžti susidūrus su egzistencijos sunkumais, sielos skaidrėjimas.
—
Knygos pristatymas – tai galimybė susipažinti su autentiška poezija, pasinerti į metaforų ir vaizdinių pasaulį.
—
Renginio metu bus fotografuojama ir filmuojama.
SVARBU. Jei nepageidaujate būti fotografuojami ir (ar) filmuojami arba nesutinkate su nuotraukų ir (ar) vaizdo medžiagos su Jumis viešinimu, prašome apie tai informuoti renginio organizatorių arba fotografą.

Edukacija „Tabalai tabalai: patarlių pasaulis per komiksus“
2025-10-09 10:00 - 11:00 | Kretingos rajono savivaldybės M. Valančiaus viešoji biblioteka, J. K. Chodkevičiaus g. 1B, Kretinga, 97130, Lietuva
Kviečiame vaikus į smagią edukacinę veiklą „Tabalai tabalai: patarlių pasaulis per komiksus“, kurioje ne tik susipažinsime su lietuvių patarlėmis, bet ir atrasime jų prasmę per spalvingus komiksus!
Programos metu pristatysime Kretingos bibliotekos išleistą knygelę „TABALAI TABALAI: iliustruotos M. Valančiaus patarlės“, kartu diskutuosime apie patarlių reikšmę ir kursime savo unikalius komiksus. Ateikite kurti, mokytis ir smagiai praleisti laiką!
Registracija ir informacija elektroniniu paštu simona.gagilaite@kretvb.lt arba telefonu +370 445 72 135.
—
Renginio metu bus fotografuojama ir filmuojama.
SVARBU. Jei nepageidaujate būti fotografuojami ir (ar) filmuojami arba nesutinkate su nuotraukų ir (ar) vaizdo medžiagos su Jumis viešinimu, prašome apie tai informuoti renginio organizatorių arba fotografą.

Paskaita „Ankstyvasis skaitymas ir vaiko raida: kaip tai susiję“
2025-10-08 18:00 - 19:00 | Kretingos rajono savivaldybės M. Valančiaus viešoji biblioteka, J. K. Chodkevičiaus g. 1B, Kretinga, 97130, Lietuva
Psichologės, DIR terapeutėsos Vikos Gridiajevos paskaita tėvams „Ankstyvasis skaitymas ir vaiko raida: kaip tai susiję“ – kokią įtaką vaiko raidai daro knygos ir pasakojimai.
„Kai kartu verčiate puslapius, pasakojate istorijas savo žodžiais ar net dainuojate lopšinę, Jūs ne tik lavinate vaiko kalbą, bet ir formuojate jo emocinį pasaulį.
Kviečiame Jus į paskaitą, kurioje kalbėsime apie tai, kaip knygos ir pasakojimai gali:

Kurti saugumą ir artumą tarp vaiko ir tėvų.
Padėti pažinti pasaulį ir suprasti, kas yra pavojinga, o kas – saugu.
Mokyti atpažinti ir valdyti emocijas per herojų patirtis.
Tapti būdu kalbėtis apie sudėtingas temas, kurias vaikui sunku išreikšti žodžiais.

Ši paskaita – ne tik apie skaitymą, bet ir apie bendrą gyvenimo istoriją, kurią kuriame su savo vaiku nuo pat gimimo.
Apie ką kalbėsime:

Kodėl skaitymas nuo pirmųjų gyvenimo dienų yra investicija į vaiko ateitį.
Kaip knygos padeda vaikui suprasti pavojus ir formuoti sveikus įpročius.
Kaip pasakos ir istorijos gali tapti emocijų reguliavimo įrankiu.
Kaip DIR Floortime filosofija moko pirmiausia suprasti vaiką, o tik tada padėti jam augti.

„Žmonės daro geriausiai, ką gali, kūne, kurį turi, ir situacijoje, kurioje yra“ – ši mintis lydės mus kalbantis apie vaikus ir jų poreikius.“ /Psichologė, DIR terapeutė Vika Gridiajeva/
—
Renginio metu bus fotografuojama ir filmuojama.
SVARBU. Jei nepageidaujate būti fotografuojami ir (ar) filmuojami arba nesutinkate su nuotraukų ir (ar) vaizdo medžiagos su Jumis viešinimu, prašome apie tai informuoti renginio organizatorių arba fotografą.

„Rezervuoju valandą tylos“: skaitymo laikas vaikams ir jaunimui
2025-10-08 16:00 - 17:00, 2025-09-24 16:00 - 17:00 | Kretingos rajono savivaldybės M. Valančiaus viešoji biblioteka, J. K. Chodkevičiaus g. 1B, Kretinga, 97130, Lietuva
Savarankiško skaitymo laikas vaikams ir jaunimui „Rezervuoju valandą tylos“ – tai kvietimas skirti valandą tik sau ir knygai. Vaikų ir jaunimo edukacijos erdvėse laukia ramybės kupinas laikas, kviečiantis atsitraukti nuo kasdienio šurmulio ir pasinerti į istorijas, slypinčias knygos puslapiuose.
Galite atsinešti savo mėgstamą knygą arba išsirinkti naują vietoje – svarbiausia, kad tai būtų metas, kai skaitymas tampa asmenine tylos oaze.
Trečiadieniais susitinkame bibliotekoje, kad visi kartu rezervuotume valandą tylos su knyga.
Daugiau informacijos telefonu +370 445 72 134 arba elektroniniu paštu jaunimas@kretvb.lt
—
Renginio metu gali būti fotografuojama ir filmuojama.
SVARBU. Jei nepageidaujate būti fotografuojami ir (ar) filmuojami arba nesutinkate su nuotraukų ir (ar) vaizdo medžiagos su Jumis viešinimu, prašome apie tai informuoti renginio organizatorių arba fotografą.

Vaikų ir mamų rytmečiai
2025-10-08 10:15 - 12:00, 2025-10-01 10:15 - 12:00 | Kretingos rajono savivaldybės M. Valančiaus viešoji biblioteka, J. K. Chodkevičiaus g. 1B, Kretinga, 97130, Lietuva
Mamas su vaikais kviečiame į susitikimus bibliotekoje – „Vaikų ir mamų rytmečius“ su Rasa Mizgiriene.
Mažųjų dalyvių amžius – nuo 6 mėnesių iki 3 metų. Susitikimai vyks kiekvieną trečiadienį Vaikų edukacijos erdvėje nuo 10.15 val.
Susitikimų tikslas – atrasti ir išmokti naujų žaidimų su vaikais, išjudinti ir auginti jų gyvybines galias: ritmo pojūtį, smulkiąją motoriką, pastabumą, muzikalumą, dėmesio koncentraciją, pratintis prie veiklos būryje bendraamžių. Prisiminsime liaudiškas melodijas, senelių tradicijas, kai mamos tarp darbų turėdavo vos keletą laisvų minučių ir prisėsdavo pažaisti su savo mažyliais.
Būtina registracija. Daugiau informacijos ir registracija tel. +370 682 47 058 (Rasa Mizgirienė).
—
Renginio metu gali būti fotografuojama ir filmuojama.
SVARBU. Jei nepageidaujate būti fotografuojami ir (ar) filmuojami arba nesutinkate su nuotraukų ir (ar) vaizdo medžiagos su Jumis viešinimu, prašome apie tai informuoti renginio organizatorių arba fotografą.

„Auksinis protas“: S24E06
2025-10-07 19:00 - 21:00 | Kretingos rajono savivaldybės M. Valančiaus viešoji biblioteka, J. K. Chodkevičiaus g. 1B, Kretinga, 97130, Lietuva
Nuo rugsėjo 2 d. iki gruodžio 2 d., kiekvieną antradienį 19 val., kviečiame komandas į 24-ąjį „Auksinio proto“ gyvų žaidimų sezoną, kuris truks 14 savaičių.
Jei pasiilgote intelektualių iššūkių, smagios atmosferos ir bendraminčių – burkite komandą ir registruokitės į gyvus „Auksinio proto“ žaidimus. Jei komandos neturite, galite registruotis vienas, komandą mes Jums surasime.
Registracija el. paštu: birute.naujokaitiene@kretvb.lt.
Registruokite savo komandą ir žaiskite. Prisijungti galima bet kuriuo metu!
—
Renginio metu bus fotografuojama ir filmuojama.
SVARBU. Jei nepageidaujate būti fotografuojami ir (ar) filmuojami arba nesutinkate su nuotraukų ir (ar) vaizdo medžiagos su Jumis viešinimu, prašome apie tai informuoti renginio organizatorių arba fotografą.

KINAS BASEINE | Kartu iš meilės šunims
2025-10-04 19:30 - 21:00 | KRETINGOS SPORTO CENTRAS, Savanorių g. 23A, Kretinga, 97111
Bilietų prekyba startuoja rugsėjo 19 d.
Leiskitės į jaukų, romantišką kino vakarą baseine! Šis seansas skirtas šeimoms ir paaugliams – laukia šilta vandens erdvė, silpnai apšviesta atmosfera, pripučiami čiužiniai ir juoko bei jausmų kupinas filmas. Kino žiūrėjimas dar niekada nebuvo toks netikėtas!
Trumpai apie filmą:„Kartu iš meilės šunims“ (2023) – romantiška komedija apie dviejų visiškai skirtingų žmonių susitikimą. Nikolė – nutrūktgalvė, besimėgaujanti gyvenimo chaosu. Maksas – drovus, tvarkos mėgėjas, kuriam sunku atsiverti. Jų keliai susikerta… per šunis. Pradžioje tai atrodo kaip dar viena nesėkminga pažintis, bet likimas turi savų planų.
Filmas kupinas šmaikščių situacijų, nesusipratimų, širdžiai mielų akimirkų ir keturkojų personažų, kurie dažnai žino daugiau nei žmonės. Jis atskleidžia, kaip net ir visiškos priešingybės gali rasti bendrą kalbą – jei tik leidžia sau atsiverti.
Kodėl verta pamatyti?Tai linksmas, bet šiltas pasakojimas apie žmonių ryšius, savęs pažinimą ir tai, kaip gyvūnai gali tapti tiltu tarp skirtingų pasaulių. Puikus pasirinkimas jaukiam vakarui vandenyje – kai norisi ir pasijuokti, ir pajusti.
Tinka vyresniems paaugliams ir suaugusiesiems – puikus pasirinkimas poroms, draugų kompanijoms ar tiems, kurie mėgsta romantiką be saldumo pertekliaus.
ĮĖJIMAS:Nemokamas, bet reikalingas galiojantis įėjimo į baseiną bilietas.Turi neribotą abonementą? Įėjimas garantuotas. Bilietų prekyba startuoja rugsėjo 19 d.
Filmas dubliuotas lietuviškai.Vaikai iki 13 metų – tik su suaugusiuoju. Nepilnamečiai nuo 14 iki 18 metų turi pateikti raštišką tėvų ar globėjų sutikimą.Renginio metu bus filmuojama ir fotografuojama.
Atsineškite pripučiamą čiužinį, pasiruoškite juokui, romantikai ir kino potyriui… vandenyje!
Renginių ciklas „Šeimo mėnuo Kretingos sporto centre“ yra „Kretingos – Lietuvos jaunimo sostinės 2025“ programos dalis.

KINAS BASEINE | Panda vardu mėnulis
2025-10-04 16:30 - 18:00 | KRETINGOS SPORTO CENTRAS, Savanorių g. 23A, Kretinga, 97111
Bilietų prekyba startuoja rugsėjo 19 d.
Leiskitės į nuotykių kupiną kino kelionę baseine! Šis seansas skirtas šeimoms su vaikais – laukia jauki atmosfera, pripučiami čiužiniai ir šilta vandens erdvė. Kino žiūrėjimas dar niekada nebuvo toks įdomus!
Trumpai apie filmą:
Dvylikametis Tianas – miesto berniukas, įpratęs prie technologijų ir greito gyvenimo ritmo. Vasarai jis išsiunčiamas pas močiutę į mažą, ramų Kinijos kaimelį. Pradžioje nuobodžiaujantis Tianas netikėtai miške aptinka sužeistą pandos jauniklį, kurį nusprendžia paslapčia globoti.
Berniuko ir pandos draugystė greitai tampa tikros vasaros magijos simboliu – kartu jie patiria daugybę linksmų, pavojingų ir jaudinančių nuotykių. Filmas subtiliai paliečia gyvūnų globos, atsakomybės, šeimos ryšių ir vaiko vidinio pasaulio temas.
Kodėl verta pamatyti?Tai ne tik vizualiai gražus ir širdį sušildantis pasakojimas, bet ir proga mažiesiems žiūrovams susipažinti su laukinės gamtos vertybėmis, draugyste ir tuo, kaip svarbu išmokti rūpintis kitu.
Tinka visai šeimai – nuo mažųjų iki suaugusiųjų, norinčių pabėgti į šiltą ir jaukų pasaulį.
ĮĖJIMAS:Nemokamas, bet reikalingas galiojantis įėjimo į baseiną bilietas.Turi neribotą abonementą? Įėjimas garantuotas.
Bilietų prekyba startuoja rugsėjo 19 d.
Filmas dubliuotas lietuviškai.
Vaikai iki 13 metų – tik su suaugusiuoju. Nepilnamečiai nuo 14 iki 18 metų turi pateikti raštišką tėvų ar globėjų sutikimą.
Renginio metu bus filmuojama ir fotografuojama.
Atsineškite pripučiamą čiužinį, pasiruoškite juokui, romantikai ir kino potyriui… vandenyje!
Renginių ciklas „Šeimo mėnuo Kretingos sporto centre“ yra „Kretingos – Lietuvos jaunimo sostinės 2025“ programos dalis.

Dailininko Arie Torcqué gyvenimo ir kūrybos parodos „Torcqué. Persona“ pristatymas
2025-10-03 17:00 - 18:00 | Kretingos rajono savivaldybės M. Valančiaus viešoji biblioteka, J. K. Chodkevičiaus g. 1B, Kretinga, 97130, Lietuva
Kviečiame į ypatingą vakarą bibliotekoje – olandų kilmės dailininko Arie Torcqué gyvenimo ir kūrybos parodos „Torcqué. Persona“ pristatymą.
A. Torcqué (1941–2023) gimė Olandijos mieste Roterdame, studijavo litografiją, grafiką, tapybą, iliustraciją ir dizainą. Didelę gyvenimo dalį dailininkas gyveno Ispanijoje, aktyviai dalyvavo Denijos miesto politiniame bei kultūriniame gyvenime, įkūrė savo spaustuvę ir muziejų. Nuo 2005 m. dailininkas gyveno ir kūrė Lietuvoje.
Menininkas surengė ne vieną dešimtį autorinių parodų Nyderlanduose, Ispanijoje, Belgijoje, Prancūzijoje ir Lietuvoje, buvo 18 grupinių, tarptautinių parodų dalyvis ir keturių premijų laureatas. Platus Torcqué kūrybinis laukas apėmė skirtingas meno formas: jis intensyviai tapė, rašė eilėraščius, satyrinės prozos tekstus, mėgo kūrybinį bendradarbiavimą su kitais autoriais.
Kretingos M. Valančiaus viešojoje bibliotekoje bus pristatoma Torcqué tapybos bei dailininko asmeninių daiktų ekspozicija, bus skaitoma jo paveikslų įkvėpta poezija, dalinamasi prisiminimais apie menininko įdomią, laisvą ir užmarščiai nepavaldžią asmenybę.
Renginio svečiai:
Antanas Adomaitis – akmentikis iš Akmenės
Asta Brazaitienė – literatė iš Palangos
Birutė Steponavičienė – poetė iš Mažeikių
Renginį ves Silvija Zamulskienė iš Kretingos.
Paroda bibliotekoje bus eksponuojama iki spalio 30 d.
—
Renginio metu bus fotografuojama ir filmuojama.
SVARBU. Jei nepageidaujate būti fotografuojami ir (ar) filmuojami arba nesutinkate su nuotraukų ir (ar) vaizdo medžiagos su Jumis viešinimu, prašome apie tai informuoti renginio organizatorių arba fotografą.

Susitikimas su rašytojomis Irena Buivydaite ir Gina Viliūne Salantuose
2025-10-02 15:00 - 16:00 | Kretingos rajono savivaldybės M. Valančiaus viešoji biblioteka, J. K. Chodkevičiaus g. 1B, Kretinga, 97130, Lietuva
Kviečiame į susitikimą su rašytojomis Irena Buivydaite ir Gina Viliūne Salantų miesto bibliotekoje.
Laukia gyvas, šiltas pokalbis apie kūrybą, istorijas, kurios virto knygomis, ir apie moterų pasaulius literatūroje. Tai puiki proga pabendrauti su autorėmis, užduoti klausimų, įsigyti knygų ar tiesiog jaukiai praleisti popietę.
Apie rašytojas
Irena Buivydaitė – viena populiariausių šiuolaikinių lietuvių rašytojų, kurios romanai pasižymi emocionaliais siužetais apie meilę, šeimos santykius, kasdienybės iššūkius. Autorė išgarsėjo debiutiniu romanu „Šimtas baltų mersedesų“ (1995 m.), o 2024 m. skaitytojai pasitiko jau 16-ąjį rašytojos romaną. I. Buivydaitės knygos yra itin skaitomos Lietuvoje, o pati autorė pelnytai vadinama lietuviškų melodramų karaliene.
Gina Viliūnė – Vilniaus istorijos tyrinėtoja, publikuojanti straipsnius miesto praeities temomis, vedanti ekskursijas bei rašanti istorinius romanus. Ypač išpopuliarėjo senojo Vilniaus detektyvų ciklas „Budelio mokinio bylos“.
—
Projekto „Pažintys. Rašantys“ renginys. Projektą finansuoja Lietuvos kultūros taryba ir Kretingos rajono savivaldybė.

—
Renginio metu bus fotografuojama ir filmuojama.
SVARBU. Jei nepageidaujate būti fotografuojami ir (ar) filmuojami arba nesutinkate su nuotraukų ir (ar) vaizdo medžiagos su Jumis viešinimu, prašome apie tai informuoti renginio organizatorių arba fotografą.

Sensoriniai skaitymai „Baisieji Alano dantys“
2025-10-02 10:00 - 11:00 | Kretingos rajono savivaldybės M. Valančiaus viešoji biblioteka, J. K. Chodkevičiaus g. 1B, Kretinga, 97130, Lietuva
Kviečiame 3–5 metų vaikus į sensorinius skaitymus bibliotekoje. Knygelės „Baisieji Alano dantys“ herojus krokodilas Alanas lydės mažuosius į džiunglių nuotykius: kartu bus skaičiuojami jo baisiai aštrūs dantys, riaumojama kaip tigrai, išdykaujama su beždžionėmis ir dalyvaujama varliukų lenktynėse.
Skaitymų metu vaikai susipažins su įvairiomis sensorinėmis priemonėmis, kurios padės patirti istoriją per žaidimus, garsus ir pojūčius.
Informacija ir registracija elektroniniu paštu simona.gagilaite@kretvb.lt.
—
Renginio metu bus fotografuojama ir filmuojama.
SVARBU. Jei nepageidaujate būti fotografuojami ir (ar) filmuojami arba nesutinkate su nuotraukų ir (ar) vaizdo medžiagos su Jumis viešinimu, prašome apie tai informuoti renginio organizatorių arba fotografą.

Knygos „Bronislovas Burgis. Aukščiau – tik dangus“ pristatymas
2025-10-01 17:30 - 18:30 | Kretingos rajono savivaldybės M. Valančiaus viešoji biblioteka, J. K. Chodkevičiaus g. 1B, Kretinga, 97130, Lietuva
Kretingos biblioteka kviečia į susitikimą ir knygos „Bronislovas Burgis. Aukščiau – tik dangus“ pristatymą. Knygą, skirtą šviesaus atminimo pedagogo, technikos mokslų daktaro Bronislovo Burgio atminimui, pristatys ir mintimis apie kūrinį pasidalins jos sudarytoja – Albina Burgienė, rašytojo Bronislovo Burgio žmona. Joje sudėti B. Burgio darbai, laiškai ir prisiminimai.
616 puslapių knygą rašė beveik 100 žmonių, vienaip ar kitaip prisilietusių prie šio „proto riterio“. Savo prisiminimais, įžvalgomis apie neeilinę asmenybę – „žmogų orkestrą“ dalijasi šeima, buvę gimnazistai, jų tėvai, draugai, kolegos, mokytojai, gydytojai…
Šis kūrinys – tai istorija apie asmenybę, kuri per sunkiausius išbandymus ne tik išsaugojo savo garbę, bet ir įkvėpė šimtus, jei ne tūkstančius, žmonių.
Pastaba: Renginys PERKELTAS iš rugsėjo 11 d.
—
Renginio metu bus fotografuojama ir filmuojama.
SVARBU. Jei nepageidaujate būti fotografuojami ir (ar) filmuojami arba nesutinkate su nuotraukų ir (ar) vaizdo medžiagos su Jumis viešinimu, prašome apie tai informuoti renginio organizatorių arba fotografą.

Pažintinė ekskursija senjorams „Bibliotekininkas vienai valandai“
2025-10-01 14:00 - 15:00 | Kretingos rajono savivaldybės M. Valančiaus viešoji biblioteka, J. K. Chodkevičiaus g. 1B, Kretinga, 97130, Lietuva
Tarptautinės pagyvenusių žmonių dienos proga Kretingos biblioteka kviečia senjorus į pažintinę ekskursiją „Bibliotekininkas vienai valandai“.
Ši išskirtinė proga leis susipažinti su bibliotekos užkulisiais, iš arčiau pamatyti, kaip dirba bibliotekininkai, ir bent valandai patiems prisiliesti prie jų kasdienybės. Tai galimybė pažvelgti į biblioteką iš kitos pusės – ne tik kaip skaitytojui, bet ir kaip jos darbuotojui.
Po ekskursijos senjorai kviečiami pabendrauti prie kavos puodelio – tai šilta padėka už jų ištikimybę bibliotekai ir kartu prasmingas būdas paminėti senjorų dieną.
Vietų skaičius ribotas. Būtina registracija tel. +370 608 02 680.
—
Renginio metu bus fotografuojama ir filmuojama.
SVARBU. Jei nepageidaujate būti fotografuojami ir (ar) filmuojami arba nesutinkate su nuotraukų ir (ar) vaizdo medžiagos su Jumis viešinimu, prašome apie tai informuoti renginio organizatorių arba fotografą.

Tarptautinė pagyvenusių žmonių diena Kretingos sporto centre
2025-10-01 09:00 - 17:00 | KRETINGOS SPORTO CENTRAS, Savanorių g. 23A, Kretinga, 97111
Spalio 1-oji – tai diena, skirta pagerbti ir švęsti vyresnio amžiaus žmonių indėlį į mūsų bendruomenę!
Kviečiame visus atvykti ir aktyviai praleisti Tarptautinę pagyvenusių žmonių dieną Kretingos sporto centre, kur jūsų laukia specialiai parengta nemokama programa.
Renginio programa:
9.00-10.00 | Sportiškai pradėkite dieną su sveikatingumo mankšta senjorams, kurią ves trenerė Agnė Barzdienė.
10.00-16.00 | Apsilankę „TikToko“ bistro kavinėje būsite pavaišinti nemokamu juodos kavos puodeliu.
10.30-11.30 | Pajuskite aktyvumo džiaugsmą per aktyvų rytą su šiaurietiškomis lazdomis su trenere Ina Larionova.
12.00-13.00 | Leiskitės į kelionę po gamtos paslaptis su paskaita „Vaistažolių galia kasdienybėje“, kurią ves lektorė Giedrė Bružienė.
13.00-18.00 | Atsipalaiduokite ir pabendraukite prie žolelių arbatos baseine.
16.00-17.00 | Turėsite puikią galimybę padiskutuoti su miesto meru Antanu Kalniumi.
Būtina išankstinė registracija. Ateikite, bendraukite, sportuokite ir mėgaukitės šia švente kartu su mumis!
Vieta: Kretingos sporto centras, Savanorių g. 23A, KretingaData: 2025 m. spalio 1 d.Registracija: +370 669 11879, registratura@kretingasc.lt

„Auksinis protas“: S24E05
2025-09-30 19:00 - 21:00 | Kretingos rajono savivaldybės M. Valančiaus viešoji biblioteka, J. K. Chodkevičiaus g. 1B, Kretinga, 97130, Lietuva

Apie ankstyvąjį skaitymą su Kristina Savickyte
2025-09-30 12:00 - 15:00 | Kretingos rajono savivaldybės M. Valančiaus viešoji biblioteka, J. K. Chodkevičiaus g. 1B, Kretinga, 97130, Lietuva
Kviečiame į mokymus bibliotekininkams ir ikimokyklinio bei priešmokyklinio ugdymo pedagogams tema „Ankstyvojo skaitymo užsiėmimo organizavimas taikant teatro metodus“. Mokymus ves aktorė, edukatorė, teatro kūdikiams įkūrėja Kristina Savickytė.
Pedagogus į mokymus kviečiame registruotis Semi+ sistemoje.
—
Renginio metu bus fotografuojama ir filmuojama.
SVARBU. Jei nepageidaujate būti fotografuojami ir (ar) filmuojami arba nesutinkate su nuotraukų ir (ar) vaizdo medžiagos su Jumis viešinimu, prašome apie tai informuoti renginio organizatorių arba fotografą.

Jaunimo susitikimų ciklo su žymiais žmonėmis antrasis renginys „AKLAS PASIMATYMAS 2: atspėk, kas atvyko susitikti su Tavimi“
2025-09-29 18:00 - 19:00 | Kretingos rajono savivaldybės M. Valančiaus viešoji biblioteka, J. K. Chodkevičiaus g. 1B, Kretinga, 97130, Lietuva
Fojė
Biblioteka vėl kviečia į pasimatymą – „Aklą pasimatymą Nr. 2“ su paslaptingu svečiu, kurio tapatybė paaiškės tik susitikimo pradžioje.
Šis unikalus susitikimas kvies bent trumpam padėti į šalį išmaniąsias technologijas, atsitraukti nuo socialinių tinklų ir gyvai susitikti su žmogumi, kurį dažniausiai matome tik ekranuose. Kas slepiasi slaptojo svečio kėdėje? Įžymybė, kurią sekate socialiniuose tinkluose? Žurnalistas? Politikas? Turinio kūrėjas? Visuomenininkas?..
Atsakymą padės atskleisti tik užuominos ir žaismingi rebusai. Tai – tikras aklas pasimatymas, kuriame paslaptis išlieka iki paskutinės akimirkos!
Pirmasis toks susitikimas, į kurį atvyko irkline valtimi per Ramųjį vandenyną plaukęs Aurimas Mockus, pritraukė gausų būrį smalsuolių. O kas pasirodys šįkart? Ateikite ir sužinosite!

MOLIŪGO ŠVENTĖ. ORANŽINĖ RESPUBLIKA 2025
2025-09-26 08:00 - 2025-09-27 20:00 | Rotušės aikštė, Rotušės a., Kretinga
Moliūgo šventė ORANŽINĖ RESPUBLIKA 2025
Rugsėjo 26–27 d. Kretinga taps oranžine sostine – čia sugrįžta jau tradicija tapusi derliaus ir moliūgo šventė!Dvi dienas Rotušės aikštėje klegės rudens gėrybių mugė, gros kapelos ir grupės, kvepės moliūgų košė, o didžiausias šventės herojus – įspūdingasis MOLIŪGAS.
ORANŽINĖ RESPUBLIKA. Čia jūsų lauks ne tik gardumynai ir mugės atradimai, bet ir muzika, sėklų dalybos, kūrybingos „institucijos“ Rotušės aikštės skvere bei gera nuotaika visai šeimai.
PROGRAMA
Rugsėjo 26 d.______________________________________________________________________ 12.00–18.00 – Tradicinė rudens gėrybių mugė

Rugsėjo 27 d.______________________________________________________________________ROTUŠĖS AIKŠTĖ 8.00–16.00 – Rudens gėrybių mugė 9.00–15.00 – Moliūgų moliūgas 2025. Laikraščio „Pajūrio naujienos“ didysis moliūgynas ir „moliūginė“ prenumerata 11.00 – Laikraščio „Pajūrio naujienos“ moliūgo košė 14.00 – Didžiausio moliūgo „skerstuvės“ – sėklų dalybos
SCENOJE09.00 – Kretingos rajono kultūros centro Lazdininkų skyriaus liaudiška kapela „Gerā īr“09.30 – Kretingos rajono kultūros centro Kurmaičių skyriaus liaudiška kapela ,,Kormatē“10.00 – Šventės atidarymo ceremonija. Konkurso „Gražinkime savo aplinką“ apdovanojimai11.00 – Atlikėjas Edmundas Kučinskas12.00 – Laikraščio „Pajūrio naujienos“ moliūgų augintojų apdovanojimai. Prenumeratos loterija13.00 – Muzikos grupė „Karaliai“14.00 – Muzikos grupė „Black biceps“
ROTUŠĖS AIKŠTĖS SKVERAS10.00–15.00 – Oranžinės Respublikos institucijos
Organizatoriai:Kretingos rajono savivaldybėKretingos rajono kultūros centrasPajūrio naujienos
Partneris:Kretingos komunalininkas
Rėmėjai:UAB „Nuogne skanu“R.Šiaulienės firminė salantų pyrago parduotuvė „Salantų pyragas“UAB „Bonaveta“ – Turgaus kepyklėlė KretingojeMB „Vaikystės skanėstai“„Prezo kepyklėlė“ KretingojeAmamam spurgytėsMB „Dvaro saldaininė“

Ateikite pasimėgauti rudens gėrybėmis, gera muzika ir nepakartojama moliūgų nuotaika!

Fotografijų parodos „Gamtos vertybės miškininko akimis“ pristatymas
2025-09-25 16:00 - 17:00 | Kretingos rajono savivaldybės M. Valančiaus viešoji biblioteka, J. K. Chodkevičiaus g. 1B, Kretinga, 97130, Lietuva
Parodų erdvėje (II aukštas)
Kretingiškius kviečiame į parodos „Gamtos vertybės miškininko akimis“ pristatymo renginį, kuriame lankytojus lydės Valstybinių miškų urėdijos Tauragės regioninio padalinio vadovas Bronislovas Ambrozas. Jis pasidalins ne tik įžvalgomis apie eksponuojamas fotografijas, bet ir pristatys intriguojantį pranešimą apie miško turtus.
Miškininkai, kasdien dirbdami gamtos apsuptyje, turi išskirtinę galimybę pamatyti ir pažinti retus, saugomus bei ypatingus miško gyventojus ir augalus. Šias akimirkas įamžina fotografuojantys VMU darbuotojai, o jų kūrybinis žvilgsnis virto unikalia paroda.
Ekspozicijoje atsiskleidžia ne tik Lietuvos miškų didybė, bet ir mažos, kasdienybėje dažnai nepastebimos gamtos detalės: nuo peizažų ir retų gyvūnų portretų iki nykstančių augalų, grybų bei miškininkų darbo akimirkų.
Ši paroda – tai pasakojimas apie miško grožį, jo saugojimo svarbą ir atsakomybę perduoti gamtos turtus ateities kartoms.
Nepraleiskite progos pamatyti mišką tokį, kokį jį mato patys miškininkai.
Tai parodos „Gamtos vertybės miškininko akimis“ vienas iš pristatymo renginių, kurį organizuoja Valstybinių miškų urėdijos Kretingos regioninis padalinys.

Mama sportuoja su vaiku | NEMOKAMAI
2025-09-25 11:00 - 12:00 | KRETINGOS SPORTO CENTRAS, Savanorių g. 23A, Kretinga, 97111
Kviečiame mamas atrasti save iš naujo!
Sportas kartu su vaiku – tai ne tik treniruotė, tai galimybė atitrūkti nuo kasdienybės, praleisti kokybišką laiką su savo mažyliu ir tuo pačiu sustiprėti pačiai.
Tavęs laukia tinkamai parinkti pratimai, padėsiantys atgauti jėgas ir gerą savijautą po nėštumo. Sportuojanti mama – laiminga mama. O sportuoti kartu su kitomis mamomis ir jų vaikučiais bus dar smagiau!
Treniruotes ves profesionali trenerė, „Step up“ studijos vadovė Ieva Januškienė.
Treniruotės vyks kiekvieną ketvirtadienį 11 val. Treniruotės skirtos mamoms ar tėčiams su kūdikiais nuo 2 mėnesių iki kiek norisi!Treniruotė truks 60 minučių.
Užsiėmimai vyks iki gruodžio 18 d.
NEMOKAMAI!
Svarbu: būtina išankstinė registracija, nes vietų skaičius ribotas. Registruokitės tel. +370 669 11879.
Renginys yra „Kretingos – Lietuvos jaunimo sostinės 2025“ programos dalis. Projektą „Kretinga Active“ finansuoja Kretingos rajono savivaldybė.
Renginio partneriai: Kretingos rajono savivaldybės visuomenės sveikatos biuras.
Renginio metu bus fotografuojama ir filmuojama.

Tomo Dirgėlos knygos "Ąžuolas ir Eglė" pristatymas
2025-09-25 10:00 - 11:00 | Kretingos rajono savivaldybės M. Valančiaus viešoji biblioteka, J. K. Chodkevičiaus g. 1B, Kretinga, 97130, Lietuva
Konferencijų salėje
Parodos „Gamtos vertybės miškininko akimis“ aptarimo renginyje – Tomo Dirgėlos knygos „Ąžuolas ir Eglė“ mažiesiems kretingiškiams pristatymas.
Šis „miško detektyvas“ kvies vaikus drauge su pagrindiniais veikėjais leistis į netikėtą nuotykį: kas užvertė miško daubą šiukšlėmis? Kas tas paslaptingasis vyras su dronu? Atsakymų paieškos taps įdomia kelione po miško paslaptis.
Valstybinių miškų urėdija, būdama socialiai atsakinga organizacija, ypatingą dėmesį skiria jaunajai kartai – ugdo meilę gamtai, miškui ir bendrystei. Siekdami sudominti vaikus, miškininkai nuolat ieško kūrybiškų būdų, vienas jų – bendradarbiavimas su žymiais autoriais. Taip gimė knyga „Ąžuolas ir Eglė“, kuri atveria miško pasaulį per nuotykių ir detektyvo prizmę.
Tai parodos „Gamtos vertybės miškininko akimis“ vienas iš pristatymo renginių, kurį organizuoja Valstybinių miškų urėdijos Kretingos regioninis padalinys.

„Auksinis protas“: S24E04
2025-09-23 19:00 - 21:00 | Kretingos rajono savivaldybės M. Valančiaus viešoji biblioteka, J. K. Chodkevičiaus g. 1B, Kretinga, 97130, Lietuva

Svajonių formatas jau yra! Kaip skaityti EPUB? (Kretinga)
2025-09-23 15:00 - 17:00 | Kretingos rajono savivaldybės M. Valančiaus viešoji biblioteka, J. K. Chodkevičiaus g. 1B, Kretinga, 97130, Lietuva
Lietuvos audiosensorinė biblioteka (LAB) kartu su Kretingos rajono savivaldybės M. Valančiaus viešąja biblioteka kviečia visus į mokymus „Svajonių formatas jau yra! Kaip skaityti EPUB?“. Mokymai vyks rugsėjo 23 d. 15:00–16:30 val. Kretingos rajono savivaldybės M. Valančiaus viešojoje bibliotekoje (J. K. Chodkevičiaus g. 1B, Kretinga).
Kas yra EPUB? Tai inovatyvus skaitmeninių knygų formatas, formatas–chameleonas, prisitaikantis prie skaitytojo: kiekvienas gali pasikeisti teksto šriftą, jo dydį, teksto-fono kontrastą į sau patogesnį, lengviau skaitomą.Dar daugiau: EPUB galima skaityti ne tik akimis, bet jo ir klausyti. Naudotis paieška, vertėju, žodynu, interaktyviomis knygoje esančiomis nuorodomis, išnašomis.
Mokymai itin aktualūs susiduriantiems su skaitymo sunkumais dėl disleksijos, dėmesio sutrikimų, regos negalios. Mokymuose sužinosite:– kas yra EPUB ir kodėl jis laikomas ateities knygų formatu?– kokie yra EPUB privalumai?– kur rasti EPUB leidinius ir kaip juos skaityti?
Praktinė pagalba!Atsinešusiems savo telefoną, nešiojamą kompiuterį ar planšetę, LAB komanda padės įsidiegti reikalingas programėles ir parodys, kaip pradėti skaityti EPUB iš karto!
Mokymai nemokami, tačiau reikalinga išankstinė registracija: https://forms.gle/J8AZym8uFrpCNod46
Mokymai organizuojami įgyvendinant Lietuvos kultūros tarybos finansuojamą projektą „Turintys disleksiją atranda lietuvių literatūrą: individualizuotos skaitymo galimybės EPUB formatu“.

D-EFFECT projekto apskrito stalo susitikimas-diskusija su jaunimo atstovais bei organizacijomis, dirbančiomis su jaunimu
2025-09-23 11:00 - 12:00 | Kretingos rajono savivaldybės M. Valančiaus viešoji biblioteka, J. K. Chodkevičiaus g. 1B, Kretinga, 97130, Lietuva
Konferencijų salėje
Kretingos bibliotekoje organizuojamas apskrito stalo susitikimas-diskusija su jaunimo atstovais bei organizacijomis, dirbančiomis su jaunimu. Šio susitikimo tikslas – pateikti pasiūlymus, kokiomis veiklomis visos organizacijos gali prisidėti organizuojant tarptautinio projekto D-EFFECT veiklas, kokias priemones galėtų pasiūlyti patys.
Kretingos biblioteka tęsia tarptautinio projekto D-EFFECT (Demokratijos pamokos pilietinėje visuomenėje, apimant jaunimo įsitraukimą į ES politikos formavimą visais lygmenimis, remiantis Jaunimo strategijos 2022–2027 m. gairėmis) veiklas.
Dalyvavimas projekte „D-EFFECT“ suteiks ne tik naujų patirčių, bet ir įkvėps veikti drąsiai ir atsakingai! D-EFFECT projekto veiklos įtraukiamos į Kretingos jaunimo politikos formavimą.
D-EFFECT – tai Interreg South Baltic programos finansuojamas projektas, kuriame bendradarbiauja 21 partneris iš 5 šalių: Švedijos, Danijos, Vokietijos, Lenkijos ir Lietuvos.
Kiekviena projekto partnerė šalis įsipareigoja parengti bent vieną pilotinį vietinės reikšmės Jaunimo demokratijos festivalį. Šio susitikimo metu bus formuojama organizacinė komanda, kuri planuos ir organizuos tokio tipo festivalį Kretingoje, kuris turėtų įvykti jau lapkričio mėnesį.
Kiekvienas Kretingos jaunuolis gali tapti šios demokratijos šventės iniciatoriumi bei komandos nariu bei nuspręsti, kas atvyks pabendrauti su kretingiškiais (tai gali būti žinomas visuomenininkas, televizijos ar politikos apžvalgininkas, politikas ir pan.), kokios paskaitos, pristatymai ar diskusijos vyks. Festivalio formatą bei turinį formuos Kretingos jaunimas.
Jaunimo dalyvavimas politikos formavime apima daugybę skirtingų dalykų, kurie svarbūs užtikrinti bendrai jauno žmogaus gerovei. Kretingos rajono savivaldybėje veikia 8 jaunimo organizacijos: Asociacija ,,Kretingos jaunimo teatras“, Kretingos Pranciškoniškojo jaunimo tarnyba, Kretingos rajono nevyriausybinių organizacijų asociacija „Apskritasis stalas“, Lietuvos skautijos Klaipėdos krašto „Salanto draugovė“, Klaipėdos apskrities Jūros šaulių 3-osios rinktinės 305-oji šaulių kuopa, VšĮ „Šv. Antano dienos centras“, Kretingos Jurgio Pabrėžos universitetinės gimnazijos Mokinių parlamentas, Žemaitijos skautų organizacijos Kretingos tuntas. Labai svarbu suprasti, kad visų suinteresuotų šalių bendradarbiavimas gali padėti siekti bendro tikslo, prisidėti, kad kiekvienas jaunas žmogus galėtų išsakyti savo nuomonę ir spręsti sau bei

Kretingos muziejaus paroda „Klavišų revoliucija“
2025-09-22 08:00 - 20:00 | Kretingos rajono savivaldybės M. Valančiaus viešoji biblioteka, J. K. Chodkevičiaus g. 1B, Kretinga, 97130, Lietuva
Konferencijų salėje
Kretingos muziejus pristato parodą „Klavišų revoliucija“, kuri eksponuojama Kretingos bibliotekoje ir skirta vienam svarbiausių praėjusio amžiaus išradimų – rašomajai mašinėlei. Šis įrenginys žymėjo svarbų lūžį rašytinės kultūros istorijoje ir palengvino kasdienį darbą biuruose bei asmeniniame gyvenime.
Rašomoji mašinėlė yra stulbinantis ir nepakartojamas praėjusio amžiaus žmonių gyvenimus pakeitęs išradimas. Jis suteikė galimybę moterims išeiti iš namų ir dalinai išstumti vyrus iš kai kurių profesijų, iki tol laikytų grynai vyriškomis. Rašomoji mašinėlė žingsnis po žingsnio atitolino žmones nuo iki tol įprasto rašymo ranka, vis daugiau dokumentų, rankraščių ir laiškų buvo spausdinami mechanizuotu būdu.
Paroda ,,Klavišų revoliucija“ suteikia galimybę mums pažinti istoriją skirtingais būdais: žiūrint, klausant ir liečiant. Joje persipina tradicinis eksponavimas vitrinoje, tačiau yra galimybė prisiliesti prie istorijos, patirti ją, sužinoti daugiau įsitraukiant į žaidimus.
Rašomoji mašinėlė Olympia SM3, tai yra vokiečių inžinerijos pasiekimas, kuris asocijuojasi su kokybe, ilgaamžiškumu ir tikslumu. Vidutinio dydžio nešiojama rašomoji mašinėlė puikiai tiko tiek profesionaliam, tiek asmeniniam naudojimui. Tiesa, šis įrenginys tikrai nebuvo gražiausias iš visų pagamintų modelių, bet tai buvo mašina, kuria buvo galima džiaugtis ir pasikliauti visą likusį gyvenimą.
Kviečiame susipažinti su rašomąja mašinėle, atvėrusia naują „klavišų revoliucijos“ puslapį!
Parodą parengė Kretingos muziejaus Rinkinių apskaitos ir tyrimų skyriaus rinkinių kuratorė Rasa Klasinskaitė.
